Eropah Timur

Eropah Timur masih samar ertinya, mungkin sekali merupakan suatu kawasan geopolitik yang dipengaruhi Perang Dingin dalam sejarah moden. Bagi sesetengah pihak, sempadannya ditentukan lebih melalui budaya berbanding geografi nyata. Sepanjang sejarah hingga masa kini, Eropah Timur dibezakan dari Eropah Barat dan rantau-rantau lain berasaskan faktor-faktor kebudayaan, keagamaan, ekonomi, dan sejarah. Meskipun diketengahkan ketika Perang Dingin, namun istilah Eropah Timur bertahan sehingga kini. Istilah ini sering digunakan dalam media dan kegunaan seharian di rantau "timur" dan rantau-rantau lain di Eropah.

Takrifan 

 

Kini wujud beberapa definisi Eropah Timur, tetapi semuanya ketandusan ketepatan atau amat luas pengertiannya. Definisi berbeza antara budaya dan di kalangan pakar dan saintis politik, baru-baru ini semakin samar . Biasanya, istilah ini difahami sebagai rantau yang terletak di antara Eropah Tengah dan pergunungan Ural, ataupun negara-negara Eropah bekas "Blok Timur" - sempadan barat Eropah Timur bergantung pada pendekatan.

Namun begitu, diingatkan bahawa bagi ramai yang mengaitkan diri mereka dengan idea Eropah Tengah kerana perbezaan budaya, maka mengaitkan mereka dengan Eropah Timur mungkin menimbulkan pertikaian dan boleh menyinggung perasaan.

CIA 
CIA World Factbook menghuraikan kedudukan negara-negara berikut: 
 Eropah Tengah: Austria, Republik Czech, Jerman, Hungary, Poland, Slovakia dan Slovenia
 Eropah Timur: Belarus, Estonia, Latvia, Lithuania, dan Ukraine
 Eropah Tenggara: Albania, Bulgaria, Bosnia dan Herzegovina, Croatia, Serbia, Republik Macedonia, Romania, Montenegro dan sebahagian Turki
 Rusia dihuraikan sebagai negara rentas benua.

PBB 
Bahagian Statistik Pertubuhan Bangsa-bangsa Bersatu menganggap bahawa Eropah Timur terdiri daripada 10 negara berikut: Belarus, Bulgaria, Republik Czech, Hungary,  Moldova, Poland, Romania, Rusia (negara rentas benua), Slovakia, Ukraine. Penetapan negara-negara atau kawasan-kawasan mengikut penggolongan tertentu adalah untuk kemudahan statistik dan tidak memaksudkan apa-apa anggapan mengenai kaitan politik atau kaitan lain sesebuah negara oleh PBB.

Kumpulan Pakar Nama Geografi Pertubuhan Bangsa-bangsa Bersatu (UNGEGN) ditubuhkan untuk menimbangkan masalah teknikal pemiawaian domestik nama geografi. Kumpulan ini terdiri daripada pakar-pakar dari pelbagai bahagian linguistik/geografi yang diasaskan di Sidang-sidang PBB mengenai Pemiawaian Nama Geografi.
 Bahagian Eropah Timur, Asia Utara dan Tengah: Armenia, Azerbaijan, Belarus, Bulgaria, Kyrgyzstan, Mongolia, Persekutuan Rusia, Ukraine dan Uzbekistan.
 Bahagian Eropah Timur Pusat dan Tenggara:Albania, Bosnia dan Herzegovina, Bulgaria, Croatia, Cyprus, Republik Czech,Greece, Hungary, Poland, Serbia, Slovakia, Slovenia, Republik Macedonia, Turki, Ukraine.
 Bahagian Rom-Yunani: Belgium, Cyprus, Greece, Itali, Luxembourg, Moldova, Monaco, Perancis, Portugal, Romania, Sepanyol, Switzerland, Turki, Kota Vatican.
 Bahagian Baltik: Estonia,Latvia, Lithuania

Time Almanac 
Time Almanac mentakrifkan Eropah Timur sebagai merangkumi 24 buah negara berikut: Albania, Armenia, Azerbaijan, Belarus, Bosnia dan Herzegovina, Bulgaria, Croatia, Republik Czech, Estonia, Georgia, Greece, Hungary, Latvia, Lithuania, Republik Macedonia, Moldova, Montenegro, Poland, Romania, Rusia, Serbia, Slovakia, Slovenia, Ukraine.

Geografi 
Pergunungan Ural merupakan sempadan geografi di sisi timur Eropah. Di barat pula, sempadan kebudayaan dan keagamaan banyak tertakluk pada pertindihan dan, penting sekali, telah melalui ketaktentuan sejarah yang menyebabkan kesukaran menentukan sempadan barat Eropah Timur.

Zaman Soviet 
Satu pandangan mengenai sempadan Eropah Timur masa kini timbul ketika menjelang akhir Perang Dunia II. Kawasan itu akhirnya meliputi semua negara Eropah yang berada di bawah pengaruh atau penguasaan Soviet. Negara-negara ini diperintah rejim komunis yang dikenakan padanya, sementara negara-negara neutral dikelaskan mengikut sifat rejim politiknya. Perang Dingin meningkatkan bilangan sebab pembahagian Europe menjadi dua sepanjang sempadan negara-negara NATO dan Pakatan Warsaw.

Satu pandangan lain mengecualikan negara-negara yang berbeza dari segi sejarah dan budaya, dari takrifannya. Lazimnya ini memaksudkan Eropah Tengah dan kadang-kadang negara-negara Baltik yang amat berbeza sejarah politik, agama, kebudayaan, dan ekonomi berbanding jiran-jiran timurnya.

Pasca-Soviet 
Sejak pembubaran Kesatuan Soviet, timbul pula definisi-definisi lain bagi Eropah Timur.

Negara-negara Baltik pernah menjadi republik Soviet tetapi kini merupakan ahli EU yang boleh tergolong dalam Eropah Timur dan Utara sekali.
 
 
 

Tiga bekas republik Soviet di Caucasus Selatan dilihat sebagai negara rentas benua, di sendi Eropah Timur dan Asia Barat Daya. Time Almanac 2007 mengelaskan ketiga-tiganya di Eropah Timur tetapi Agensi Perisikan Pusat (CIA) dan PBB tidak menganggap negara-negara berikut terletak di Eropah, sebaliknya di Asia.
 
 
 

Kazakhstan dianggap sebahagian Asia Tengah, dengan sebahagian kecil tanahnya di barat pergunungan Ural di Eropah Timur.

Balkan 
Sesetengah negara-negara Balkan boleh dianggap sebagai negara Eropah Timur dan Selatan. Bulgaria, Romania  dan Slovenia kini merupakan anggota EU; Croatia, Republik Macedonia dan Turki pula negara-negara calon rasmil Serbia, Albania, Bosnia dan Herzegovina dan Montenegro diiktiraf sebagai calon berpotensi.

Eropah Tengah dan negara-negara lain 
Sesetengah negara Eropah Tengah merupakan negara komunis ketika Perang Dingin tetapi kini pula anggota EU yang sering dikecualikan dari takrifan Eropah Timur atas sebab-sebab ekonomi, sejarah, agama, dan kebudayaan.

 
 
 
 

Negara-negara lain:
  sering disertakan dalam Eropah Timur, kini dipandang sebagai negara Eropah Tenggara atau Eropah Tengah. 
  kadang-kadang disertakan dalam Eropah Timur tetapi hanya dalam konteks kemasukannya dalam Pakatan Warsaw.
  biasanya dianggap sebahagian Eropah Selatan, tetapi adakalanya digolongkan dalam Eropah Timur atau Tenggara.
  ialah anggota Kesatuan Eropah dan oleh itu dianggap sebagai sebahagian Eropah Tenggara atas sebab kebudayaan, namun sebenarnya terletak di Asia Barat Daya.

Rujukan 

Eropah